**Nyilvános, egyfordulós pályázati felhívás**

A Budapest Főváros VIII. kerület Józsefvárosi Önkormányzat Képviselő-testülete nyilvános pályázatot hirdet a Budapest VIII. kerület, Dobozi utca 13. szám alatti, 35379 hrsz.-ú, 907 m2 alapterületű telekingatlan értékesítésére.

**1. A pályázati felhívás közzététele**

A pályázati felhívást a Kiíró a Versenyeztetési Szabályzat 11. pontjában foglaltaknak megfelelően a Budapest Főváros VIII. kerület Józsefvárosi Polgármesteri Hivatal hirdetőtábláján, a Bonyolító ügyfélfogadásra szolgáló helyiségében, a Józsefváros című helyi lapban, az Önkormányzat és a Bonyolító honlapján, továbbá az Önkormányzat és a Bonyolító számára elérhető költségmentes hirdetési felületeken, egyéb rendelkezésre álló internetes hirdetési portálokon teszi közzé.

A Kiíró jogosult a versenyeztetési eljárást annak bármely szakaszában indokolás nélkül visszavonni, és erről köteles hirdetményt kifüggeszteni. A versenyeztetési eljárás visszavonása esetén – amennyiben a dokumentációt az ajánlattevő ellenérték fejében kapta meg – a Kiíró köteles az ellenértéket visszafizetni. A pályázati dokumentáció ellenértékét a Kiíró ezen kívül semmilyen más esetben nem fizeti vissza.

**2. A pályázati kiírás adatai**

|  |
| --- |
| **A pályázat kiírója:** Budapest Főváros VIII. kerület Józsefvárosi Önkormányzat (1082 Budapest, Baross u. 63-67.) |
| **A pályázat bonyolítója:** Józsefvárosi Gazdálkodási Központ Zrt. (1082 Budapest, Baross u. 63-67.) |
| **A pályázat jellege:** nyilvános, egyfordulós pályázat |
| **A pályázat célja:** tulajdonjog átruházás (elidegenítés) |
| **A pályázati dokumentáció rendelkezésre bocsátása:** 50.000,- Ft + ÁFA  **A pályázati dokumentáció vételár megfizetésének módja**: átutalással, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára úgy, hogy az a pályázati dokumentáció átvételét megelőzően a számlára beérkezzen.  **A pályázati dokumentáció átvehető:** a pályázati dokumentáció vételárának megfizetését követően 2017. március 20-ig a Józsefvárosi Gazdálkodási Zrt. irodájában, 1084 Budapest, Őr utca 8. I. emelet., ügyfélfogadási időben: hétfő 13.30-18.00, szerda 8.00-12.00 és 13.00-16.30, péntek 8.00-11.30, |
| **Az ingatlan minimális vételára:** 177.220.000,- Ft + ÁFA |
| **Az ajánlati biztosíték összege:** 17.722.000,- Ft. Az ajánlati biztosíték befizetése csak magyar forintban teljesíthető, értékpapírral, garanciaszerződéssel, zálogtárggyal nem helyettesíthető. |
| **Az ajánlati biztosíték befizetésének módja, számlaszám:** átutalás, a Józsefvárosi Gazdálkodási Központ Zrt. K&H Banknál vezetett 10403387-00028859-00000006 számú számlájára |
| **Az ajánlati biztosíték beérkezésének határideje:** 2017. március 20. (hétfő) 24 óra. Az ajánlati biztosítéknak a megjelölt határidőig a bankszámlára meg kell érkeznie. |
| **A pályázatok leadásának határideje:** 2017. március 21 (kedd) 10:00 óra ) Bp. VIII., Őr utca 8. |
| **A pályázattal kapcsolatban további információ kérhető:** Józsefvárosi Gazdálkodási Központ Zrt. Elidegenítési Irodáján Tel.: 06-1-216-6961/206, 106 |
| **A pályázattal érintett ingatlan megtekinthető:** 2017. február 09. (csütörtök) és 2017. március 20. (hétfő) között előzetes időpont egyeztetés alapján. Időpont egyeztetése a Józsefvárosi Gazdálkodási Központ Zrt. Önkormányzati Házkezelő Irodáján lehetséges (1084 Budapest, Tavaszmező u. 2., Tel.: 06-1-210-4928, 06-1-210-4929) |
| **A pályázatok bontásának időpontja:** 2017. március 21. (kedd) 10:15 óra |
| **A pályázatok bontásának helye:** Józsefvárosi Gazdálkodási Központ Zrt., 1083 Budapest, Őr utca 8. I. em. tárgyaló. Az ajánlattevők a pályázatok bontásán jelen lehetnek. |
| **A pályázat eredményét megállapító szervezet:** Budapest Főváros VIII. kerület Józsefváros Önkormányzat Képviselő-testülete |
| **A pályázat elbírálásának határideje és a várható eredményhirdetés:** 2017. május 19.  **A pályázati eljárás nyelve:** magyar |

**3. A pályázattal érintett ingatlan:**

**Címe:** Budapest VIII. kerület, Dobozi utca 13.

**Helyrajzi száma:** 35379

**Jellege:** építési telek

**Telek alapterülete:** 907 m2

**Közmű ellátottsága:** összközműves

**Terhei:** per-, teher- és igénymentes, háromszor 8 m2 nagyságú területre az ELMŰ Hálózati Kft javára vezetékjog került bejegyzésre az ingatlan-nyilvántartásba

Az ingatlanra vonatkozó részletes adatokat a pályázati kiírás mellékletét képező ingatlanforgalmi szakvélemény tartalmazza. Az ingatlan övezeti besorolása: L1-VIII-5.

Kiíró felhívja a figyelmet, hogy

* az ingatlan a pályázat kiírásának időpontjában az ingatlan-nyilvántartás szerint kivett lakóház, udvar megnevezésű, beépítetlen területté történő nyilvánítását gyorsított ingatlan-nyilvántartási eljárás keretében folytatjuk le
* a nemzeti vagyonról szóló 2011. CXCVI törvény 14. § (2) bekezdése alapján a Magyar Államot minden elővásárlási jog jogosultat megelőző elővásárlási jog illeti meg. Az elővásárlási jog gyakorlására a Magyar Állam részére fennálló határidő az elővásárlási jog gyakorlására felhívó értesítés postára adásának napjától számított 35 nap.
* az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. tv. 39. § (2) bekezdése alapján a Budapest Fővárosi Önkormányzatnak elővásárlási joga van.

Eladó az ingatlant a fent megjelölt elővásárlási jog jogosultjának ilyen irányú nyilatkozatának kézhezvételétől, vagy a teljes vételár beérkezésétől számított 5 napon belül előre egyeztetett időpontban adja vevő birtokába, attól függően, hogy melyik történik meg később. Amennyiben az elővásárlásra jogosultak bármelyike élni kíván elővásárlási jogával, úgy az adásvételi szerződés az elővásárlásra jogosult és az eladó között jön létre. Ez esetben a befizetett ajánlati biztosítékot eladó a nyilatkozat kézhezvételétől számított 15 napon belül visszautalja a pályázat nyertese részére. A befizetett összeg után eladó kamatot és bármely jogcímen igényelt költséget nem fizet.

**4. Az adásvételi szerződés megkötésével a vevőt terhelő kötelezettségek:**

A vevő vállalja, hogy

a) a telekingatlanok birtokbaadásától számított 3 éven belül jogerős építési engedélyt szerez,

b) a jogerős építési engedély megszerzésétől számított 3 éven belül jogerős használatbavételi engedélyt szerez,

c) a jogerős építési engedély megszerzésének 90 napot meghaladó késedelme esetén a kötbér összege 15.000.000,- Ft;

a jogerős használatbavételi engedély megszerzésének 90 napot meghaladó késedelme esetén a kötbér összege 15.000.000,- Ft.

A garanciaszerződés 90 napnál kevesebb késedelem esetén időarányosan lehívható. Az előzőeken túl felmerülő késedelem vagy nem teljesítés esetén vevő által fizetendő napi kötbér mértéke 30.000,- Ft.

A pályázat részletes feltételeit a pályázati dokumentáció tartalmazza.

Józsefvárosi Önkormányzat képviseletében

Józsefvárosi Gazdálkodási Központ Zrt.

Bozsik István Péter sk.

vagyongazdálkodási igazgató